ddrg/super_eurlex huggingface dataset:
GRAPTH ERVTHSH E-0907/97 υποβολή: Karin Riis-Jψrgensen (ELDR) προς την Επιτροπή (12 Μαρτίου 1997)

Θέμα: Επικοινωνιακή στρατηγική για το ευρωπαϊκό περιβάλλον

Σε συνέχεια της υπ'αριθ. Ρ-4104/96 ((ΕΕ C 186, 18.6.1997, 189. )) ερώτηση, στην οποία απάντησε ο Επίτροπος Περιβάλλοντος κ. Ritt Bjerregaard στις 10 Φεβρουαρίου 1997, παρακαλείται η Επιτροπή να διευκρινίσει:

1. Ποιός ανέλαβε τον ρόλο του συμβούλου για επικοινωνιακά θέματα;

2. Ποιά καθήκοντα του ζητήθηκαν να εκτελέσει;

3. Εαν ενδεχομένως είναι ήδη διαθέσιμη μια έκθεση, ή μια στρατηγική ή κάποιο έγγραφο, στο οποίο το Ευρωπαϊκό Κοινοβούλιο θα μπορούσε να έχει πρόσβαση, ούτως ώστε κατ'αυτόν τον τρόπο να διασφαλισθεί ευρεία αξιοποίηση των αποτελεσμάτων της εργασίας του συμβούλου.

Απάντηση της κας Bjerregaard εξ ονόματος της Επιτροπής (25 Απριλίου 1997)

Σύμφωνα με τους εσωτερικούς κανόνες της Επιτροπής, το Μέλος της Επιτροπής που είναι αρμόδιο για το περιβάλλον διόρισε, το 1996, τον κ. Simon Hansen ως ειδικό σύμβουλο για θέματα πληροφοριών και επικοινωνιών. Καθήκον του ήταν να εκπονήσει μελέτη σχετικά με τη διασάφηση του ρόλου των πληροφοριών και επικοινωνιών σε σχέση με τις πρωτοβουλίες της Επιτροπής για το περιβάλλον. Η μελέτη του ειδικού συμβούλου συνοψίζεται σε μια έκθεση, η οποία υπόκειται στους κανόνες της Επιτροπής όσον αφορά την πρόσβαση σε εσωτερικά έγγραφα.
ΓΡΑΠΤΗ ΕΡΩΤΗΣΗ E-0926/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τη Μαυριτανία

Μπορεί η Επιτροπή να αναφέρει ποιές πιστώσεις χορηγήθηκαν στη Μαυριτανία κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ P-1041/97 υποβολή: Umberto Bossi (NI) προς την Επιτροπή (12 Μαρτίου 1997)

Θέμα: Λίστες αναμονής για την μεταμόσχευση οργάνων

Κατά τους προηγούμενους μήνες, στην Ιταλία, το «Συμβούλιο Μεταμοσχεύσεων» (οργανισμός που ανήκει στο Ανώτατο Ινστιτούτο Υγείας) αποφάσισε να συντάξει έναν εθνικό κατάλογο των ασθενών που αναμένουν μεταμόσχευση οργάνου 7 ο κατάλογος αυτός έπρεπε ήδη να έχει τεθεί σε λειτουργία, αλλά τούτο δεν έχει ακόμη συμβεί.

Μπορεί η Επιτροπή να μας διαθέσει πρόσφατες εκτιμήσεις σχετικά με τον αριθμό των πολιτών (όπως κατανέμονται στις διάφορες χώρες της ΕΕ) που αναμένουν μεταμόσχευση οργάνου;

Προκειμένου να εξασφαλισθεί ο μέγιστος δυνατός συντονισμός μεταξύ των νοσοκομειακών κέντρων που ειδικεύονται στις μεταμοσχεύσεις οργάνων, ιδίως δε προκειμένου να μειωθεί στο ελάχιστο ο χρόνος αναμονής για τους ασθενείς που περιμένουν να υποβληθούν σε μεταμόσχευση (ιδίως δε για τα παιδιά, τα οποία αντιμετωπίζουν καθημερινά μία κατάσταση φόβου και φυσικής και ψυχικής οδύνης), δεν πιστεύει η Επιτροπή ότι θα ήταν σκόπιμη η δημιουργία μιας λίστας αναμονής σε ευρωπαϊκό επίπεδο;

Ποιές είναι οι διατάξεις που προβλέπονται, ούτως ώστε τα διάφορα κέντρα που διαθέτουν άδεια μεταμόσχευσης οργάνων στα διάφορα κράτη μέλη, να είναι συντονισμένα μεταξύ τους, προκειμένου να μην παρατηρούνται καταστάσεις που εκ των πραγμάτων δημιουργούν δυσμενείς διακρίσεις λόγω της έλλειψης επικοινωνίας μεταξύ των κέντρων αυτών;

Στη βάση ποιών διεθνών συμφωνιών ρυθμίζεται η εισαγωγή στην Ευρώπη οργάνων προς μεταμόσχευση από τρίτες χώρες;

Απάντηση του κ. Flynn εξ ονόματος της Επιτροπής (14 Απριλίου 1997)

Η Επιτροπή δεν διαθέτει πληροφορίες σχετικά με τον αριθμό των Ευρωπαίων πολιτών οι οποίοι περιμένουν να τους γίνει μεταμόσχευση κάποιου οργάνου.

Η Επιτροπή δεν σκοπεύει να αναλάβει νομοθετική δράση για τη θέσπιση ενός ευρωπαϊκού καταλόγου αναμονής, παρά το γεγονός ότι συνειδητοποιεί την ιατρική,κοινωνική και ηθική διάσταση η οποία διέπει το ζήτημα της δωρεάς οργάνων καθώς και της μεταμόσχευσης.

Δεν υπάρχουν νομικές προβλέψεις όσον αφορά το συντονισμό των κέντρων μεταμόσχευσης στα διάφορα κράτη μέλη. Ωστόσο, η Επιτροπή καταβάλλει προσπάθειες σε συνεργασία με το Συμβούλιο της Ευρώπης για τη βελτίωση της ενημέρωσης και του συντονισμού σε αυτό τον τομέα.

Η Κοινότητα δεν έχει συνάψει καμμία διεθνή συμφωνία όσον αφορά την είσοδο σε αυτή οργάνων για μεταμόσχευση από τρίτες χώρες.
ΓΡΑΠΤΗ ΕΡΩΤΗΣΗ E-0811/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-6004 (Βοήθεια της Κοινότητας στις μη κυβερνητικές οργανώσεις που παρεμβαίνουν στο Βιετνάμ) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Marin εξ ονόματος της Επιτροπής (2 Απριλίου 1997)

>TABLE>
ΓΡΑΠΤΗ ΕΡΩΤΗΣΗ P-0906/97 υποβολή: Umberto Bossi (NI) προς την Επιτροπή (12 Μαρτίου 1997)

Θέμα: Μέγιστη ποσότητα επιτρεπτών καταλοίπων σε ορισμένα είδη ιχθύων στις διάφορες χώρες της ΕΕ

Σε σχέση με την ελάχιστα κατατοπιστική απάντηση στη γραπτή ερώτησή μου αριθ. Ρ-0385/97 ((ΕΕ C 217, 17.7.1997, 170. )), μπορεί να διευκρινίσει η Επιτροπή σε ποια κράτη μέλη ισχύουν ρυθμίσεις σχετικά με τα όρια του οργανοχλωριούχου παρασιτοκτόνου DDT που ανιχνεύονται σε ορισμένα είδη ιχθύων και ποια είναι η μέγιστη επιτρεπόμενη συγκέντρωση DDT σε κάθε κράτος μέλος της ΕΕ;

Απάντηση του κ. Fischler εξ ονόματος της Επιτροπής (9 Απριλίου 1997)

Σε απάντηση του ερωτήματος που έθεσε το Αξιότιμο μέλος του Κοινοβουλίου σχετικά με τον καθορισμό ανώτατου ορίου υπολειμμάτων (ΑΟΥ) ζιζανιοκτόνων για το διχλωροδιδαινυλοτριχλωραιθάνιο (DDT) σε ορισμένα είδη ψαριών, η Επιτροπή μπορεί να αναφέρει ότι στην πλειοψηφία των κρατών μελών δεν έχουν καθοριστεί ΑΟΥ για το DDT.
ΓΡΑΠΤΗ ΕΡΩΤΗΣΗ E-0818/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7- 321 (Πρόγραμμα αποκατάστασης στο Νότο Τμήμα της Αφρικής) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Pinheiro εξ ονόματος της Επιτροπής (25 Μαρτίου 1997)

>TABLE>
ΓΡΑΠΤΗ ΕΡΩΤΗΣΗ E-0795/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Α-3057 (φόρουμ γυναικών) θα μπορούσε η Επιτροπή να ανακοινώσει τον πλήρη κατάλογο των ενώσεων ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Flynn εξ ονόματος της Επιτροπής (23 Απριλίου 1997)

Η Επιτροπή υπενθυμίζει στον κ. βουλευτή ότι κατά το οικονομικό έτος 1996, το κονδύλιο Α-3091 (φόρουμ των γυναικών) και το κονδύλιο Α-3058 συγχωνεύθηκαν σε ένα, το Α-3057.

Το σύνολο του προβλεπόμενου κονδυλίου Α-3057, δηλαδή 600000 ECU, χορηγήθηκε στο φόρουμ των γυναικών για την κάλυψη της λειτουργίας και των δραστηριοτήτων του οι οποίες συνδέονται με την υλοποίηση των ιδεών που περιέχονται στην πλατφόρμα του Πεκίνου.

Η Επιτροπή αποστέλλει απευθείας στον κ. βουλευτή καθώς και στη Γενική Γραμματεία του Κοινοβουλίου ένα κατάλογο των μελών του φόρουμ των γυναικών.
ΓΡΑΠΤΗ ΕΡΩΤΗΣΗ E-1088/97 υποβολή: Richard Howitt (PSE) προς την Επιτροπή (21 Μαρτίου 1997)

Θέμα: Μειονοτικές γλώσσες: Εσπεράντο

Ποια πολιτισμική αξία έχει κατά την Επιτροπή η μειονοτική γλώσσα εσπεράντο; Ισχύει γι' αυτήν το ίδιο καθεστώς που ισχύει για άλλες γλώσσες μειονοτήτων της Ευρωπαϊκής Ενώσεως και δικαιούται τυχόν κοινοτικών ενισχύσεων; Εάν όχι, σχεδιάζει η Επιτροπή να ενσωματώσει την εσπεράντο σε πολιτιστικά προγράμματα και προγράμματα γλωσσών στο μέλλον;

Απάντηση της κ. Cresson εξ ονόματος της Επιτροπής (6 Μαΐου 1997)

Η esperanto είναι μια τεχνητή γλώσσα η οποία εγγράφεται ιστορικά στο πλαίσιο διαφόρων προσπαθειών που κατεβλήθησαν από πολλούς διανοουμένους και φιλοσόφους για τη δημιουργία μιας παγκόσμιας γλώσσας ικανής να ξεπεράσει τα εμπόδια μεταξύ των λαών που τους χωρίζει η γλώσσα, και να συμβάλει έτσι σε μια πιο στενή σχέση των πολιτών της υφηλίου. Ανάμεσα στις διάφορες προσπάθειες που κατεβλήθησαν για μια τεχνητή γλώσσα όπως η volapuk, η esperandido, η interlingua κτλ., αυτή η οποία γνώρισε τη μεγαλύτερη επιτυχία ήταν η esperanto.

Όσον αφορά τις κοινοτικές ενέργειες για τις περιφερειακές και μειονοτικές γλώσσες και πολιτισμούς (κονδύλιο B3-1006 του γενικού προϋπολογισμού της Κοινότητας), η Ευρωπαϊκή Επιτροπή επιθυμεί να εφιστήσει την προσοχή του κ. βουλευτή στην απάντηση που δόθηκε στη γραπτή ερώτηση E-888/97 της κ. Jackson ((βλέπε σελίδα 187. )).

Στο πλαίσιο αυτό και με την επιφύλαξη του φιλοσοφικού και ιστορικού τους ενδιαφέροντος, οι πρωτοβουλίες ή έρευνες που έγιναν σχετικά με τις τεχνητές γλώσσες, εάν αυτές δεν προέρχονται από τον πολιτισμό των κρατών μελών σε εθνικό ή περιφερειακό επίπεδο, δεν υπάγονται στην αρμοδιότητα των κοινοτικών ενεργειών, ούτε όσον αφορά τον πολιτισμό, ούτε όσον αφορά το κονδύλιο B3-1006.
ΓΡΑΠΤΗ ΕΡΩΤΗΣΗ E-0830/97 υποβολή: Karla Peijs (PPE) προς την Επιτροπή (10 Μαρτίου 1997)

Θέμα: Αμοιβαία αναγνώριση πιστοποιητικών διοικητικών υπηρεσιών στον τομέα του ΦΠΑ

Υποχρεούται μια φορολογική αρχή κράτους μέλους η οποία πρέπει να πιστοποιήσει εάν μια εταιρεία εγκατεστημένη σε άλλο κράτος μέλος είναι φορολογητέο πρόσωπο και δικαιούται απαλλαγής ΦΠΑ κατά την έννοιαν της 8ης οδηγίας για το ΦΠΑ, να αναγνωρίσει έγγραφο που έχουν εκδώσει οι φορολογικές αρχές άλλου κράτους μέλους, το οποίο πιστοποιεί ότι η εταιρεία υπάγεται σε φορολογικό σύστημα και ως εκ τούτου είναι φορολογητέο πρόσωπο;

Απάντηση του κ. Monti εξ ονόματος της Επιτροπής (16 Απριλίου 1997)

Σύμφωνα με το ισχύον κοινό σύστημα ΦΠΑ, κάθε κράτος μέλος έχει τη δυνατότητα να θεωρεί ως ένα μόνο υποκείμενο σε φόρο τα πρόσωπα που είναι εγκατεστημένα εντός του κράτους μέλους, και τα οποία είναι ανεξάρτητα από νομικής απόψεως αλλά στενά συνδεδεμένα μεταξύ τους στο χρηματοπιστωτικό, οικονομικό και οργανωτικό επίπεδο.

Στα κράτη μέλη που έχουν χρησιμοποιήσει τη δυνατότητα αυτή, όλα τα δικαιώματα και οι υποχρεώσεις οι οποίες προβλέπονται από τη νομοθεσία όσον αφορά τον ΦΠΑ υπόκεινται στη φορολογική ενότητα, καθώς οι επιχειρήσεις που αποτελούν μέρος της φορολογικής ενότητας δεν θεωρούνται πλέον μεμονωμένοι υποκείμενοι σε φόρο.

Αυτά τα κράτη μέλη συνεπώς πρέπει να αξιολογούν τη χορήγηση του πιστοποιητικού ιδιότητας του υποκειμένου σε φόρο, η οποία προβλέπεται στο πλαίσιο της διαδικασίας απόδοσης του ΦΠΑ σύμφωνα με την όγδοη οδηγία ΦΠΑ, από την άποψη της φορολογικής ενότητας.

Η βεβαίωση που πιστοποιεί την ιδιότητα του υποκειμένου σε φόρο για μια φορολογική ενότητα, η οποία επισημαίνει επιπροσθέτως ότι μία σαφώς προσδιορισμένη επιχείρηση αποτελεί μέρος αυτής της φορολογικής ενότητας, αντιπροσωπεύει για το κράτος μέλος απόδοσης έγκυρο έγγραφο για την απόδοση. Η πρόσθετη ένδειξη όσον αφορά τη σύνθεση της φορολογικής ενότητας, που αναφέρεται από το κράτος μέλος εγκατάστασης στη βεβαίωση, πρέπει μάλλον να θεωρείται ως συμπληρωματική πληροφορία για κάθε νόμιμη χρήση, για το κράτος μέλος απόδοσης του ΦΠΑ.
ΓΡΑΠΤΗ ΕΡΩΤΗΣΗ E-0936/97 υποβολή: Raimo Ilaskivi (PPE) προς την Επιτροπή (13 Μαρτίου 1997)

Θέμα: Aπαγόρευση των διακρίσεων αναλόγως της ηλικίας στα κράτη μέλη

Στην Φινλανδία έχει τεθεί εν ισχύ ένα νέο σύστημα σύμφωνα με το οποίο οι τιμαριθμικές αυξήσεις των συντάξεων όσων έχουν υπερβεί το 65 ο έτος της ηλικίας τους είναι μικρότερες από τις αντίστοιχες όσων δεν έχουν συμπληρώσει το 65 ο του έτους. Αυτό σημαίνει ότι με την πάροδο του χρόνου οι οικονομικές ανισότητες μεταξύ των πολιτών θα αυξηθούν με κριτήριο αποκλειστικά και μόνον την ηλικία τους. Οι καταφανέστατες αυτές διακρίσεις αναλόγως της ηλικίας, δεν συμβιβάζονται ουδόλως με τις κοινές προσπάθειες που αποβλέπουν στην εξασφάλιση ίσης μεταχείρισης στους πολίτες. Είναι αυτονόητο ότι δεν πρέπει να γίνονται διακρίσεις εις βάρος των ανθρώπων αναλόγως, π.χ., της προέλευσης, του χρώματος του δέρματος, της θρησκείας, του φύλου κτλ.

Ποιά μέτρα προτίθεται να λάβει η Επιτροπή, προκειμένου, αφενός, να απαγορευθούν στα κράτη μέλη, όσον το δυνατό ταχύτερα οι διακρίσεις αναλόγως της ηλικίας, βάσει, π.χ., κάποιας οδηγίας ή άλλης σχετικής απόφασης και, αφετέρου, να αρθεί η απόφαση η οποία αφορά τους συνταξιούχους της Φινλανδίας;

Απάντηση του κ. Flynn εξ ονόματος της Επιτροπής (14 Απριλίου 1997)

Η αρμοδιότητα της Κοινότητας παραμένει αρκετά περιορισμένης κλίμακας στον τομέα της κοινωνικής προστασίας. Οι μόνοι δεσμευτικοί κανόνες είναι οι κανονισμοί συντονισμού σχετικά με την κοινωνική ασφάλιση των διακινούμενων εργαζομένων (κανονισμοί 1408/71 ((ΕΕ L 149, 5.7.1971 )) και 574/72 ((EE L 74, 27.3.1972 ))) καθώς και οι οδηγίες σχετικά με την ισότητα στη μεταχείριση ανδρών κα γυναικών (οδηγία 79/7/ΕΟΚ ((EE L 6, 10.1.1979 )) νόμιμα ασφαλιστικά συστήματα και οδηγίες 86/378/ΕΟΚ ((EE L 225, 12.8.1986 )) και 96/97/ΕΟΚ ((EE L 46, 17.2.1997 )) - επαγγελματικά ασφαλιστικά συστήματα).

Η οργάνωση και λειτουργία των συστημάτων κοινωνικής προστασίας, και συγκεκριμένα η εκκαθάριση των δικαιωμάτων συνταξιοδότησης καθώς και τα ποσοστά τα οποία εφαρμόζονται στις διαφορετικές κατηγορίες εργαζομένων αποτελούν ζητήματα τα οποία υπάγονται στην αρμοδιότητα των κρατών μελών με την προϋπόθεση ότι οι ανωτέρω κανόνες της κοινότητας γίνονται σεβαστοί.

Οι κανόνες αυτοί δεν υπεισέρχονται στην περίπτωση η οποία αναφέρεται από τον κ. βουλευτή και συνεπώς η Επιτροπή δεν δύναται να παρέμβει στο έργο των φινλανδικών αρχών.
ΓΡΑΠΤΗ ΕΡΩΤΗΣΗ E-0091/97 υποβολή: Kirsten Jensen (PSE), Lone Dybkjζr (ELDR) και Karin Riis-Jψrgensen (ELDR) προς την Επιτροπή (29 Iανουαρίου 1997)

Θέμα: Αξιολόγηση του οδοντικού αμαλγάματος σε σχέση με την πιστοποίηση των προϊόντων της ΕΕ

Θεωρεί η Επιτροπή ότι η ομάδα εργασίας, που συγκροτήθηκε για να αξιολογήσει τις δυνατότητες πιστοποιήσης προϊόντος όσον αφορά το οδοντικό αμάλγαμα, αντικατοπτρίζει ένα ευρύ φάσμα απόψεων στον συγκεκριμένο τομέα;

Θα μπορούσε η Επιτροπή να διευκρινίσει κατά πόσον εκπροσωπούνται στην ομάδα εργασίας οι καταναλωτές, οι οδοντίατροι που δεν χρησιμοποιούν αμάλγαμα και οι οπαδοί της επιστημονικής θέσης σύμφωνα με την οποία το αμάλγαμα είναι βλαβερό για την υγεία;

Πώς πιστεύει η Επιτροπή ότι θα προκύψει μία ισόρροπη αξιολόγηση χωρίς τους συγκεκριμένους εκπροσώπους;

Επιβεβαιώνει η Επιτροπή ότι, με την πιστοποίηση προϊόντων, δεν είναι στις προθέσεις της να θέσει εμπόδια στην εφαρμογή των εθνικών διατάξεων που κατοχυρώνουν τη δυνατότητα να μη χρησιμοποιείται αμάλγαμα;

Aπάντηση του κ. Bangemann εξ ονόματος της Επιτροπής (1η Απριλίου 1997)

Η ομάδα εργασίας η οποία έχει αναλάβει να αναλύσει τις ισχύουσες ρυθμίσεις στον τομέα της πιστοποίησης των οδοντικών αμαλγαμάτων, απαρτίζεται από εμπειρογνώμονες διαφόρων ειδικοτήτων που καλύπτουν ένα ευρύ φάσμα θεμάτων που υπεισέρχεται στην εν λόγω ανάλυση. Πρόκειτα συγκεκριμένα για εμπειρογνώμονες προερχόμενους από υγειονομικές υπηρεσίες, οργανισμούς ελέγχου και πιστοποίησης, από τη βιομηχανία οδοντιατρικών προϊόντων, από ιατρικούς κύκλους καθώς και για επιστημονικούς εμπειρογνώμονες ειδικευμένους στους τομείς της οδοντιατρικής, της τοξικολογίας και της βιοσυμβατότητας και της ανάλυσης των κινδύνων. Οι εργασίες της ομάδας βασίστηκαν στην αντικειμενική ανάλυση των κινδύνων που εκτίθενται στα σύγχρονα επιστημονικά συγγράμματα.

Οργανώσεις που εκπροσωπούν ασθενείς απευθύνθηκαν για πρώτη φορά στην Επιτροπή τον Νοέμβριο του 1996. Την εποχή αυτή, η ομάδα εργασίας, η οποία μελετούσε το θέμα επί δύο χρόνια, είχε αρχίσει ήδη τη σύνταξη του σχεδίου εκθέσεως το οποίο έπρεπε κανονικά να ολοκληρώσει κατά τον Απρίλιο ή Μάιο του 1997. Η Επιτροπή δεσμεύτηκε τότε να συμβουλευτεί τους εκπροσώπους των ασθενών στο πλαίσιο της σύνταξης του σχεδίου εκθέσεως και να λάβει υπόψη τις παρατηρήσεις τους. Ακολούθησαν επομένως, εκτεταμένες διαβουλεύσεις με τους ειδικούς στο εξεταζόμενο θέμα εμπειρογνώμονες.

Με βάση τα αποτελέσματα της εκθέσεως, η Επιτροπή θα αναζητήσει κοινοτική λύση στο πλαίσιο της οδηγίας 93/42/ΕΟΚ του Συμβουλίου της 14ης Ιουνίου 1993 περί ιατροτεχνολογικών προϊόντων ((ΕΕ L 169 της 12.7.1993 )). Κατόπιν τούτου, όλες οι εθνικές διατάξεις σχετικά με τη χρησιμοποίηση αμαλγάματος θα πρέπει να εξετάζονται υπό το φώς της λύσης που θα έχει επιλεγεί.
ΓΡΑΠΤΗ ΕΡΩΤΗΣΗ E-0399/97 υποβολή: Μιχαήλ Παπαγιαννάκης (GUE/NGL) προς την Επιτροπή (13 Φεβρουαρίου 1997)

Θέμα: Κοινοτικές επιδοτήσεις για τον καπνό

Η Επιτροπή με έκθεσή της προς το Συμβούλιο προτείνει η πολιτική της Κοινότητας ως προς τον καπνό να κινηθεί γύρω από δύο άξονες:

- την ποιοτική αναβάθμιση της κοινοτικής παραγωγής μέσω της κλιμάκωσης της πριμοδότησης σε συνάρτηση με την ποιότητα

- την εθελουσία έξοδο από τον τομέα

Η δεύτερη πρόταση, εάν τελικά εφαρμοστεί, θα έχει αρνητικές συνέπειες για τους έλληνες καπνοπαραγωγούς. Συγκεκριμένα αυτή η πρόταση, σύμφωνα πάντα με την έκθεση της Επιτροπής, θα πάρει, κυρίως, την μορφή εξαγοράς από την Κοινότητα των ποσοστώσεων με ομόλογα διάρκειας 7-10 χρόνων. Αυτό θα έχει σαν αποτέλεσμα τη συνολική μείωση της εθνικής ποσόστωσης και την εγκατάλειψη παραγωγών που θεωρούνται «μη βιώσιμες», όπως του Μπασμά, επειδή καλλιεργούνται σε μικρές εκτάσεις, ενώ συμφέρει τους παραγωγούς η διατήρησή τους και η αύξηση της παραγωγής τους.

Λαμβάνοντας υπόψη τη σημασία της καπνοπαραγωγής στην Ελλάδα, ερωτάται η Επιτροπή:

1. πώς σκοπεύει να αντιμετωπίσει τις ενδεχόμενες αρνητικές συνέπειες της πρότασης της, και συγκεκριμένα την περίπτωση να πουλήσουν πρώτοι οι καλλιεργητές των λεγόμενων «ευγενών καπνών» που καλλιεργούνται σε μικρές εκτάσεις, στερώντας την Ελλάδα από ποιοτικές καλλιέργειες και μειώνοντας τις δυνατότητες των νέων καλλιεργητών εξαιτίας της απουσίας εθνικού αποθέματος ποσοστώσεων;

2. εάν σκοπεύει να εφαρμόσει την πρόταση της για κλιμάκωση της πριμοδότησης σταδιακά ώστε να μην επέλθει αναστάτωση στον τομέα;

Απάντηση του κ. Fischler εξ ονόματος της Επιτροπής (20 Μαρτίου 1997)

1. Όσον αφορά την πρώτη ερώτηση του Αξιότιμου Μέλους του Κοινοβουλίου, η Επιτροπή επιθυμεί να τονίσει ότι η πρότασή της η σχετική με την διευκόλυνση της εθελουσίας εξόδου από τον τομέα δεν πρέπει να εξεταστεί μεμονωμένα. Πράγματι, η Επιτροπή προτείνει επίσης να καταστεί περισσότερο ευέλικτη η μεταφορά ποσοστώσεων προς ομάδες ποικιλιών υψηλότερης αξίας και να καταστεί δυνατή η οριστική εκχώρηση των ποσοστώσεων μεταξύ παραγωγών. Επομένως, η εθελούσια έξοδος από τον τομέα αποτελεί ένα δείκτη ασφαλείας για όλους εκείνους οι οποίοι δεν θα είναι σε θέση να συνεχίσουν τις δραστηριότητές τους για λόγους βιωσιμότητας της εκμετάλλευσης ή ακόμη να παρακολουθήσουν τους νέους ποιοτικούς κανόνες και οι οποίοι δεν μπόρεσαν να επωφεληθούν από τα μέτρα μεταφοράς ή εκχώρησης των ποσοστώσεων.

Άλλωστε, η Επιτροπή δεν έχει την πρόθεση να μειώσει την παραγωγή των ανατολικών ποικιλιών οι οποίες έχουν υψηλή αξία, αντίθετα, θεωρεί ότι η παραγωγή αυτή πρέπει να επωφεληθεί μεταφορών από άλλες ομάδες ποικιλιών μικρότερης αξίας.

2. Η Επιτροπή είναι επιφορτισμένη να εξετάσει όλους τους συντελεστές τους σχετικούς με το μέτρο κλιμάκωσης της πριμοδότησης και θα λάβει υπόψη της τις συγκεκριμένες προτάσεις των κρατών μελών, οι οποίες αφορούν το επίπεδο της κλιμάκωσης αυτής και τον προοδευτικό χαρακτήρα της εφαρμογής της, προκειμένου να αποφευχθεί οποιαδήποτε διαταραχή του τομέα.
ΓΡΑΠΤΗ ΕΡΩΤΗΣΗ E-0234/97 υποβολή: Glenys Kinnock (PSE) προς το Συμβούλιο (13 Φεβρουαρίου 1997)

Θέμα: Διεθνικές Εταιρείες που λειτουργούν σε αναπτυσσόμενες χώρες που βρίσκονται σε εμπόλεμη κατάσταση

Θεωρεί το Συμβούλιο χρήσιμη την σύσταση ενός Κώδικας Συμπεριφοράς για την λειτουργία Διεθνικών Εταιρειών σε αναπτυσσόμενες χώρες που βρίσκονται σε εμπόλεμη κατάσταση;

Είναι της άποψης της Προεδρείας ότι σ' αυτήν την κατηγορία εμπίπτει και η Ολλανδική εταιρεία παραγωγής μπύρας Amstel στο Μπουρούντι, εφόσον το 80% των δημοσίων εσόδων προέρχονται απ' αυτήν την εταιρεία;

Απάντηση (16 Μαΐου 1997)

Το συγκεκριμένο ερώτημα του αξιότιμου μέλους του Κοινοβουλίου το οποίο αφορά τη σύσταση κώδικα συμπεριφοράς που να διέπει τις δραστηριότητες των διεθνών εταιρειών σε αναπτυσσόμενες χώρες που βρίσκονται σε εμπόλεμη κατάσταση, δεν έχει τεθεί ποτέ στο Συμβούλιο.
ΓΡΑΠΤΗ ΕΡΩΤΗΣΗ E-0612/97 υποβολή: Marνa Estevan Bolea (PPE) προς την Επιτροπή (27 Φεβρουαρίου 1997)

Θέμα: Πρόγραμμα Auto Oil

Τί είδους μέσα και μέτρα προβλέπονται από την Επιτροπή για τον έλεγχο της εφαρμογής - enforcement - της υφιστάμενης και νέας νομοθεσίας σχετικά με τη μείωση των εκπομπών ατμοσφαιρικών ρύπων που οφείλονται στα μηχανοκίνητα οχήματα;

Απάντηση της Κας Bjerregaard εξ ονόματος της Επιτροπής (14 Απριλίου 1997)

Αρμόδια για την εφαρμογή θα είναι ως συνήθως τα κράτη μέλη. Η Επιτροπή είναι εξουσιοδοτημένη να κινεί τις διαδικασίες επί παραβάσει δυνάμει του άρθρου 169 της Συνθήκης, εφόσον κρίνεται απαραίτητο για να διασφαλιστεί η τήρηση των κοινοτικών νομοθετικών διατάξεων.
ΓΡΑΠΤΗ ΕΡΩΤΗΣΗ E-0229/97 υποβολή: Stanislaw Tillich (PPE) προς την Επιτροπή (7 Φεβρουαρίου 1997)

Θέμα: Ενίσχυση των πυρηνικών σταθμών στο MOEL και στο GUS

Μπορεί η Επιτροπή να αναφέρει ποιοι πυρηνικοί σταθμοί σε χώρες της Ανατολικής Ευρώπης και της πρώην Σοβιετικής Ένωσης, από ποιά προγράμματα της ΕΕ και με ποιά ποσά έχουν ενισχυθεί κατά την περίοδο 1991-1996;

Μπορεί επίσης να αναφέρει τα ποσά των διαθέσιμων πιστώσεων και αυτών που έχουν πράγματι χρησιμοποιηθεί;

Aπάντηση του κ. Van den Broek εξ ονόματος της Επιτροπής (20 Mαρτίου 1997)

Χώρες του Tacis, επιτόπου βοήθεια

>TABLE>

Χώρες του Tacis, σχεδιασμός ασφαλείας

Πολλά σχέδια έχουν στόχο να παρέχουν βοήθεια στις δημόσιες υπηρεσίες της Ρωσίας και της Ουκρανίας σχετικά με γενικά προβλήματα όλων των σταθμών ηλεκτροπαραγωγής. Προϋπολογισμός 96,5 εκατ. ECU Αρχή 1991 Περίπου το 60% του χορηγηθέντος προϋπολογισμού έχει ήδη αναληφθεί.

Χώρες του Phare

Oι δραστηριότητες του Phare στον τομέα της πυρηνικής ασφάλειας άρχισαν το 1990 στην Τσεχοσλοβακία (πυρηνικός σταθμός ηλεκτροπαραγωγής του Dykovany (NPP), NPP στο Temelin, ΝΡΡ στο Bohunice) και στην Πολωνία. Αργότερα, το 1991, άρχισε στη Βουλγαρία το πρόγραμμα έκτακτης ανάγκης στο Kozloduy. Eξακολούθησαν τα βουλγαρικά εθνικά προγράμματα 1992, 1993, 1994, 1995 και 1996. Επέκταση του υπάρχοντος προγράμματος για την Τσεχοσλοβακία άρχισε το 1991 και, αργότερα, χωρίστηκε μεταξύ της Τσεχικής Δημοκρατίας και της Δημοκρατίας της Σλοβακίας. Το 1991 άρχισε ένα εθνικό πρόγραμμα για τη Λιθουανία (NPP στην Ignalina) και συνεχίστηκε το 1993.

Το 1992, αποφασίστηκε ένα περιφερειακό πρόγραμμα, που το διαδέχτηκε, το 1993, ένα περιφερειακό πρόγραμμα για την πυρηνική ασφάλεια. Και τα δύο περιείχαν λειτουργικές βελτιώσεις ως προς την ασφάλεια, βραχυπρόθεσμες τεχνικές βελτιώσεις, έναρξη ρυθμιστικών καθεστώτων και διαχείριση του κύκλου πυρηνικού καυσίμου και των πυρηνικών αποβλήτων, ενώ οι ίδιες κατευθύνσεις καλύφθηκαν από το περιφερειακό πρόγραμμα του 1995. Το περιφερειακό πρόγραμμα 1992/1993 διαδέχτηκε το περιφερειακό πρόγραμμα του 1994, μία λογική συνέχιση του ίδιου, που απευθύνονταν στους σταθμούς ηλεκτροπαραγωγής VVER 440-213 που λειτουργούσαν σε τρεις χώρες του Phare. Tο περιφερειακό πρόγραμμα του 1994 ακολούθησε την ίδια ταξινόμηση με εκείνη των προηγούμενων περιφερειακών προγραμμάτων.

Επιτόπου βοήθεια δίνεται στον ΝΡΡ του Kozloduy στη Βουλγαρία, από το 1991. Οι άλλοι ΝΡΡ στην Ignalina στη Λιθουανία, στο Bohunice στη Σλοβακία, στο Dukovany στην Τσεχική Δημοκρατία, και στο Paks στην Ουγγαρία υποστηρίχθηκαν από διάφορα μέτρα που αναφέρθηκαν παραπάνω.

Ο συνολικός προϋπολογισμός ήταν 133 εκατ. ECU εκ των οποίων έχει αναληφθεί μέχρι σήμερα περίπου το 60%.